Keskustelu:Jari Kuusi

message: En löydä merkittävyyttä. "Kustantaja" vaikuttaa omakustanteita (tai palvelukustanteita, miten vaan) julkaisevalta yritykseltä. Selvyyttä en saanut pikaisella tutkinnalla. Ainakaan yritys ei kuulu perinteisiin merkittäviin kustantajiin. Muitakaan Wikipedia-näkökulmasta merkittäväksi nostavia ansioita artikkelista ei ilmene. --Abc10 (keskustelu) 5. helmikuuta 2022 kello 09.09 (EET)
replies: text: Ilmeisesti "Kustantajalla" tarkoittanette Väyläkirjoja. Nostan jonkin esimerkin Risto A. Ahonen: Kirkot historian murrosvaiheissa, John Vikström: Uskon lähteillä ja rakkauden teillä , Jorma Laulaja: Kurkistuksia, Jouko Sihvo: Valkjärven evakkopojan mutkainen matka.

text: Minusta em. teokset ovat varteenotettavia. Eritoten yliopistomaailmaan soveltuu Ahosen kirja.

text: Jari Kuusi: Tummanpunaiset vuodet – Messukylä-trilogia osa II valottaa sisällissodan vaiheita Tampereella. Minusta Jari Kuusen artikkelia puoltaa myös se, että hänet valittiin Tampereen eteläisen seurakunnan kirkkoherraksi. Seurakunnan väkimäärä on 33 500. Jätän artikkelin hyväksynnän / hylkäämisen arvoisille päättäjille. --Kjjk43 (keskustelu) 5. helmikuuta 2022 kello 10.17 (EET)
replies: text: :Kirkkoherrat eivät ole virkansa puolesta merkittäviä. Kustantaja on minulle tuntematon, siksi otin sen kysymyksen aiheeksi. Tiedätkö onko kirjojen julkaisu kirjoittajan itse tavalla tai toisella maksama? --Abc10 (keskustelu) 5. helmikuuta 2022 kello 10.54 (EET)
replies: text: ::Ainakaan Jouko Sihvo ei ole maksanut (tarkistin juuri soittamalla hänelle). Kuusen kohdalla harkitsin kirjailijaominaisuuden artikkelin kriteeriksi ensisijaisesti. Muuten en olisi tehnytkään artikkelia. Paikalliset historiatapahtumat romaanihenkilöiden elämäntapahtumien kera Piinaviikko 1918:ssa on mielestäni hyvin kuvattu. Muutenkin hyvää tekstiä. Kirjastohaku Frankin mukaan teosta löytyy 257 kirjastosta. Vastaavasti Tummanpunaiset vuodet 221 kirjastosta (Excelillä laskettu). Sihvon teosta Valkjärven evakkopojan mutkainen matka on 195 kirjastossa. Mitä sitten näistä voi päätellä, en tiedä. Enempää en osaa auttaa. - Väyläkirjat esittelee kustannustoimintaansa näin: "Yli 25 vuotta – lähes 500 teosta – painopisteenä pohjoisen laatukirjallisuus". - "Väyläkirjat-kustantamo on toiminut jo 25 vuotta painopistealana pohjoisen kirjallisuuden erikoiskustantamo. Kustantamon juuret ovat syvällä pohjoisen vuosisatojen historiassa. Vuolaasti virtaavat väylät ja raikkaat tunturipurot valavat toimintaamme ja teoksiimme sykkivää voimaa." - "Tuotantoon kuuluu jo lähes 500 teosta. Pääosa niistä on tietokirjoja, mutta joukossa on enenevässä määrin myös kaunokirjallisuutta. Romaanit, runot ja elämäkerrat maalaavat lukijan mieleen kesän unettoman auringon värjäämät yöttömät yöt, talven kirpeät pakkasaamut ja syksyn puiden lämpimän ruskaverhon." - "Kirja-arkistostamme on paljon sota-aikaa ja veteraaneja muistelevaa kirjallisuutta, Lapin paras kokoelma sukukirjoja sekä runsaasti kirkollisia ja hengellisiä kirjoja." --Kjjk43 (keskustelu) 5. helmikuuta 2022 kello 14.06 (EET)
replies: text: ::: Taisin olla vähän virkaintoinen. Otan merkittävyysmallineen pois. --Abc10 (keskustelu) 5. helmikuuta 2022 kello 14.53 (EET)

message: Siviileiltä ei sotilasansioita ole tavattu kirjata. Siitä on keskusteltu joskus kahvihuoneessa.  Ovatkohan vaalipaneelipuheet merkittäviä? Entä stipendimatkat? Kukapa ei niitä tekisi. --Abc10 (keskustelu) 10. helmikuuta 2023 kello 09.29 (EET)
thread_title:  Karsintaa